recursal/SuperWikiNEXT-32B huggingface dataset:
**சட்டிச்சாமியார் கோவில்** தமிழ்நாடு, இராமநாதபுரம் மாவட்டம் பரமக்குடி வட்டத்தில் கோபாலபட்டணம் கிராமத்தில் அமைந்துள்ளது.

வரலாறு
------

சட்டிச்சாமியாரின் இயற்பெயர் நாராயண சுவாமி என்றும் அவர் பாஞ்சாலங்குறிச்சியைச் சார்ந்த மங்கம்மாள்புரம், சூரங்குடி பகுதியைச் சேர்ந்தவர் என்றும் அப்பகுதி மக்கள் கூறுகின்றனர். அவர் தம் மனைவி மக்களை விட்டுத் துறவியாக கோபாலபட்டணம் கிராமத்திற்கு மேற்கிலுள்ள காவனூர் கிராமத்தில் வாழ்ந்த தேவர் குலத்தைச் சேர்ந்த பெரியவர் ஒருவரிடம் வாழ்ந்து வந்தார். அப்பெரியவரின் இறப்பிற்குப் பின் சட்டிச்சாமியார் கோபாலபட்டணத்தில் வசிக்கலானார்.

வாழ்க்கைமுறை
------------

சட்டிச்சாமியார் தனக்கென எதுவும் சேமிக்காமல் அன்றைய உணவுக்காக திருவோடு மட்டும் கொண்டிருந்தார். போகும் வழியில் யார் களத்தில் நெல் அடிக்கிறார்களோ அவரிடம் நெல் வாங்கிக்கொள்வார். அவற்றைப் பறவைகளுக்கு வாரி இறைத்துவிட்டு மிஞ்சியதை பயிறு வகையாக மாற்றிக்கொண்டு தானும் உண்டு சிறு பிள்ளைகளிடம் பகிர்ந்து கொடுத்து விடுவார். அவருக்கு பசி எடுத்தால் மட்டும் திருவோட்டை ஏந்துவார், இல்லையெனில் எத்தனை நாட்களானாலும் யாரிடமும் எதுவும் கேட்க மாட்டார். அவர் ஒரு நாள் கூட குளித்ததே இல்லையாம், இருப்பினும் அவர் கடந்து செல்லும் போது அவர் உடல் முழுவதும் பன்னீர் வாடை வீசும் என்பார்கள். ஊரில் யாருக்கேனும் உடல் நிலை சரியில்லையென்றால இவரிடம் சொன்னால் உடனே குணமடைவார்கள் என்பது ஊர் மக்களின் நம்பிக்கை.

ஜீவ சமாதி
---------

சித்தர்கள் தங்களது மரணத்தை தனது சீடர்களிடம் முன் கூட்டி தெரிவித்து குறித்த நாளில், குறித்த நேரத்தில், உடலிலிருந்து உயிரை பிரித்துக்கொள்வர். இது தனது வாழ்நாளின் நீண்ட நெடுநாள் பயிற்சியின் மூலம் நடைமுறைச் சாத்தியம் (ஸ்ரீ மத் ராகவேந்திரா) என்பதற்கு தமிழகத்தில் நிறைய ஞானிகளின் ஜீவ சமாதிகள் உண்டு. அது போலவே சட்டிசாமிகள் தனது மரணத்தையும் முன்கூட்டியே அறிந்து ஊர் மக்களுக்கு முதல் நாளே சொல்லிவிட்டு தனது சடலத்தை காவனூரிலேயே அடக்கம் செய்ய வேண்டுமென கேட்டுக்கொண்டார். அவர் அறிந்து கூறியது போலவே அக்டோபர் இரண்டாம் தேதி (எந்த ஆண்டு?) உயிர் துறந்தார். அவர் இறப்பிற்குப் பின்பும் அவரது உடலில் உரோமங்கள் வளர்ந்ததாக ஊரார் கூறுகின்றனர்.

கோவில் பணி
----------

சட்டிச்சாமியாரின் வாழ்க்கை முறையைக் கண்ட கோபாலபட்டணத்தைச் சேர்ந்த சு.வீ. ஆறுமுகம் என்பவர் 1964-ல் கோவில் கட்டும் பணியைத் தொடங்கினார். திருவாடானையைச் சேர்ந்த ரெத்தினம் ஸ்தபதிகள் சட்டிச்சாமியாரின் திருஉருவச்சிலையை வடிவமைத்தவர். தற்போது கோவில் பணிகளை சு.வீ. ஆறுமுகனாரின் மகன் ஆ. ஆறுமுகம் செய்து வருகிறார். தற்போது கோவில் இடிக்கப்பட்டு புதுப்பிக்கும் பணி நடைபெற்று வருகிறது.

வெளி இணைப்புகள்
---------------

* [சட்டிச் சாமியாரின் உருவப்படம்
* தண்டனை சிறுகதையில் சட்டிச்சாமியார் கோவில் (நிலாமுற்றம்)
* கூகுள் மேப்
பறங்கி சாம்ராணி)
பால் சாம்ராணி , குந்துருக்கம், குத்திலிக்கம் , நறும்பிசின் , குமைஞ்சான் என்றும் கூறலாம் .இம்மரத்திற்கு ஒயிட் டமர் என்றும் கூறலாம் .பறங்கி சாம்ராணி கொந்து பிசினை கம் ஒலிபேனம், இன்டியன் ஒலிபேனம் என்றும் கூறுவர். தாவர பெயர் பாஸ்வெல்லியா சேர்ரேட்டே ஆகும். குடும்பம் பர்செராசிக். இம்மரத்தை தீ குச்சி செய்ய பயன்படுத்தலாம்.

வாழிடம்
=======

இந்தியாவில் பீகார் , ஒரிசா , ராஜஸ்தான் , குஜராத் , அஸ்ஸாம் காணப்படும். தமிழ்நாட்டில் கல்வராயன் , சேர்வராயன் மலைப்பகுதிகளில் காணப்படுகிறது. மலைச்சரிவுகளில் 500-700 மீ உயரப்பகுதியில் வளரும் .

இம்மரம் 15 மீ வளரும். முதிர்ந்த பட்டை வெள்ளையாக வழவழப்பாக இருக்கும். தண்டு உடையக்கூடியது. 
இலையோரம் சாய்வாகவும், இலை நுனி கூர்மையாக இருக்கும். இலை காம்பு 2-6 செமீ நீளம் உடையது. பூவடிச் சிதல்கள் தமருசி வடிவானவை. பூக்காம்பு தனியாகவோ ,கொத்தாகவோ இருக்கும். 

பூக்கள்
-------

ஐந்தங்கமுடைய இருபால் மலர்கள். புல்லி இதழ் அகலமான மணிவடிவிலிருக்கும். அல்லி இதழ் 5 அடுக்கிதழ் அமைப்பில் இருக்கும். மகரந்தத்தாள் 10-16. மகரந்த கம்பிகள் முட்டை வடிவிலோ ,நீள் சதுரமாக இருக்கும். சூலகமூடி மூன்றாகப் பிரிந்திருக்கும். கனி முக்கோண வடிவ உள் ஒட்டு சதைக்கனி ஆகும். மூன்று பைரீன்கள் உள்ளது. ஒவ்வொரு பைரீன்களிலும் ஒரு விதை இருக்கும். பிப்ரவரி - மார்ச் மாதம் பூ பூக்கும். கனி ஏப்ரல் மாத தொடக்கத்திலிருந்து காணலாம். 

பயன்கள்
-------

1. கீழ்வாத நோய், நரம்பு தொடர்பான நோய்களுக்கு தயாரிக்கப்படும் மருந்துகளில் பயன்படுகிறது .

2. இருமல் , காமாலை நோய் போக்க உதவுகிறது. 

3. படைத்தாமரை , நாள்பட்ட சிரங்கு போக்க உதவும் .

4. பென்சில் , நாற்காலி , காகிதம் தயாரிக்கப் பயன்படுகிறது .

சான்றுகள்
---------



1. ↑   Cameron, M; Chrubasik, S (May 22, 2014). "Oral herbal therapies for treating osteoarthritis
2. ↑  அறிவியல் களஞ்சியம் தொகுதி பதினான்கு
3. ↑  Abdel-Tawab, M; Werz, O; Schubert-Zsilavecz, M (Jun 2011). "Boswellia serrata: an overall assessment of in vitro, preclinical, pharmacokinetic and clinical data". Clin Pharmacokinet. 50 (6): 349–69. PubMed. doi:10.2165/11586800-000000000-00000.
**தாழங்ஙாடி ஜமா மசூதி** (*Thazhathangady Juma Mosque*) என்பது இந்தியாவின், கேரளத்தின், கோட்டயம் நகருக்கு அருகில் அருகில் உள்ள பாரம்பரிய தலமும், பள்ளிவாசலும் ஆகும். இது இந்தியாவின் பழமையான பள்ளிவாசல்களில் ஒன்றாகும், இதன் காலம் 1000 ஆண்டுகளுக்கும் முந்தைய பழமையானது. இந்த பள்ளிவாசலானது கட்டிடக்கலை, மர வேலைப்பாடு அழகு ஆகியவற்றின் சிறப்பால் பிரபலமானது. இதன் தெற்குப் பகுதி 2012 இல் இடிக்கப்பட்டு இரும்புத் தூண்கள், அலுமினியத் தகடுகள், மினார்கள் போன்றவற்றுடன் விரிவாக்கபட்டது. இந்த மசூதி மீனாசில் ஆற்றின் கரையில் அமைந்துள்ளது. 

தாழங்ஙாடி ஜுமா மசூதியானது "தாஜ் ஜுமா மசூதி" என்றும் அழைக்கப்படுகிறது. இந்த பள்ளிவாசலின் மூதாதையர்கள் கேரளத்தின் பல்வேறு பகுதிகளிலிருந்து கோட்டயத்தில் வந்து குடியேறியவர்களாவர். இங்கு வாழ்ந்த முஸ்லிம்கள் சுதந்திர போராட்டம் மற்றும் பிற தேசிய இயக்கங்களில் தீவிரமாக ஈடுபட்டனர். 

இந்த மசூதி மர சிற்பங்களுக்கும், கட்டிடக்கலைக்கு பெயர் பெற்றது. 

அண்மைய இற்றையின்படி, கேரளத்தின் கோட்டையத்தில் உள்ள தாழங்ஙாடி ஜுமா மசூதியானது பெண்களுக்கு தன் கதவுகளைத் திறந்துள்ளது. "சரியான உடையணிந்த முஸ்லீம் பெண்கள் ஏப்ரல் 24 மற்றும் மே 8 ஆகிய இரண்டு நாட்களில் மட்டுமே மசூதிக்குள் நுழையலாம்" என்று தலைமை இமாம் மௌலவி சிராஜ்ஜுதீன் ஹஸ்னி கூறினார். 

 

இணையதளம்  :  பரணிடப்பட்டது 2020-12-03 at the வந்தவழி இயந்திரம்

 * பள்ளிவாசலின் முகப்புபள்ளிவாசலின் முகப்பு

குறிப்புகள்
-----------

1. ↑  "A 1000-Year-Old Kerala Mosque Opens Its Doors For Women For The First Time". *indiatimes.com* (ஆங்கிலம்). 2016-04-25. 2019-03-09 அன்று பார்க்கப்பட்டது.

வெளி இணைப்புகள்
---------------

* **தாழங்ஙாகாடி ஜுமா மசூதி** கேரள சுற்றுலா பக்கம்
**அப்துல் லத்தீப் மிர்சா** என்பவர் உலுக் பெக்கின் மூன்றாவது மகன் ஆவார்.

வாழ்க்கை
--------

இவர் பால்கின் ஆளுநராக நியமிக்கப்பட்டார். சாருக்கின் இறப்பிற்கு பிறகு ஹெராத்தை ஆக்கிரமித்தார்.

தனது தந்தைக்கு விசுவாசமானவராக தொடர்ந்து இருக்கவில்லை. சமர்கந்தை ஆட்சி செய்யும் பொறுப்புக்கு தன்னை கணக்கில் எடுத்துக் கொள்ளவில்லை என்பதற்காக தனது தந்தைக்கு எதிராக செயல்பட ஆரம்பித்தார். தனது தந்தையை தோற்கடித்தார்.

உலுக் பெக் சரண் அடைய முடிவு செய்தார். மெக்காவிற்கு புனித பயணம் செல்ல அவருக்கு மிர்சா அனுமதியளித்தார். எனினும் பயண வழியிலேயே மிர்சாவின் ஆணைப்படி உலுக் பெக் கொல்லப்பட்டார்.

இதன் காரணமாக இவருக்கு பதர்குஷ் என்ற பெயர் ஏற்பட்டது. இந்த பாரசீகச் சொல்லுக்குத் தந்தையைக் கொன்றவன் என்று பொருள். சில நாட்களுக்குப் பிறகு இவர் தன் சகோதரன் அப்துல் அசீசையும் கொல்லப்படுமாறு செய்தார்.

இறப்பு
------

இவ்வாறாக இவர் ஆட்சிக்கு வந்தார். மத ஈடுபாடு அதிகமாக இருந்ததால் உள்ளூர் மதக் குழுக்களின் ஆதரவைப் பெற்றார். எனினும் இந்த ஆதரவு அமீர்கள் இவருக்கு எதிராக செய்த சதித் திட்டத்திலிருந்து இவரைக் காப்பாற்றவில்லை. இவரது ஆட்சி ஆறு மாதங்களுக்கு மட்டுமே நீடித்தது. இவருக்குப் பிறகு இவரது உறவினர் அப்துல்லா மிர்சா ஆட்சிக்கு வந்தார்.
**பறகஹதெனிய** (*Paragahadeniya*, சிங்களம்: පරගහදෙනිය) என்பது இலங்கையில் குருணாகல் மாவட்டத்தில் அமைந்துள்ள ஒரு முசுலிம் கிராமம் ஆகும். இது கண்டி - கலகெதரை கணவாய் ஊடாக குருணாகல் நோக்கி இருக்கும் நெடுஞ்சாலையில் 16 ஆம், 17 ஆம் மைல் கற்களுக்கிடையில் அமைந்துள்ளது.

தோற்றம்
-------

குருணாகல் மாவட்டத்திலுள்ள முஸ்லிம் கிராமங்களில் முஸ்லிம்கள் அதிக அள்வில் வாழும் கிராமங்களுள் பறகஹதெனிய முதலிடத்தைப் பெறுகிறது. சிங்களத்தில் "பறகஹ"-පරගහ என்றழைக்கப்படும் மரங்கள் செரிந்து வளர்ந்திருந்ததாலும். மலை நாட்டுக்கு அருகாமையில் அமைந்துள்ள சம பூமியைக் குறிக்கும் தெனிய - දෙනිය என்ற சொல்லையும் சேர்த்தே பறகஹதெனிய என்ற சிங்களப் பெயர் இவ்வூருக்கு வழங்கப்படலாயிற்று.

இக் கிராமத்தின் வடக்கு தெற்கு ஓரங்களில் தெதுரு ஓயா எனும் பெரிய ஆற்றின் கிளைகள் ஓடுகின்றன. இவ்வாறுகளின் கொஸ்பத்து ஓயா ஆற்றங்கரையில் ஆதி முஸ்லிம்கள் ‘போண்டாவ’ என்ற குக்கிராமத்தில் (தற்போது பஞ்சிகாவத்த) வாழ்ந்தார்கள் எனவும் காலக்கிரமத்தில் அதாவது ஆங்கிலேயர் ஆட்சிக் காலத்தில் கண்டி குருநாகல் பிரதான வீதி சீரமைக்கப்பட்டு பிரபல்யம் அடைய ஆரம்பித்ததும் இப்பழங்குடிகள் பாதை ஓரமாக வந்து குடியேறினார்கள் என்பதும் வரலாறு. இப் போண்டாவ கிராமமே பின்னர் பறகஹதெனியவாயிற்று.

மேற்கோள்கள்
-----------

1. ↑  www.jamiulanwar.com

இவற்றையும் பார்க்க
------------------

* பறகஹதெனிய மத்திய கல்லூரி
**அப்துல் சத்தார் மூசா திதி** (மாற்று பெயர்: *அமீர் அப்துல் சத்தார் பாமுதேரி கிலேகெபானு* ) மாலத்தீவின் இராஜதந்திரி மற்றும் அரசியல்வாதி ஆவார்.  1936 அல்லது 1937 இல் பிறந்தார்.  அவர் நவம்பர் 2015 இல் பாங்காக்கில் காலமானார்.

வாழ்க்கை
--------

திதி 1957 ஆம் ஆண்டில் கொழும்பில் உள்ள மாலத்தீவின் பிரதிநிதி அலுவலகத்தில் செயலாளராகத் தனது பொது சேவை வாழ்க்கையைத் தொடங்கினார். பின்னர் 1960 முதல் 1967 வரை அவர் இலங்கையில் பிரதிநிதியாக இருந்தார். பின்னர் அவர் 1967 முதல் 1970 வரை நியூயார்க் நகரில் ஐக்கிய நாடுகள் சபையின் நிரந்தர பிரதிநிதியாகவும், 1968 மற்றும் 1970 க்கு இடையில் அமெரிக்காவின் தூதராகவும் இருந்தார். ஜனாதிபதி இப்ராஹிம் நசீரின் அரசாங்கத்தில், அக்டோபர் 1970 முதல் மார்ச் 1975 வரை அவர் நிதி அமைச்சராக இருந்தார். அக்டோபர் 1975 மற்றும் மே 1977 க்கு இடையில் அவர் அஹ்மத் ஹில்மி தீதி, இப்ராஹிம் ஷிஹாப், அலி மணிகு மற்றும் ஹசன் ஜரீர் ஆகியோருடன் மாலத்தீவின் துணைத் தலைவர்களில் ஒருவராக இருந்தார். 

நசீரின் வாரிசான மாமூன் அப்துல் கயூமின் ஆட்சிக் காலத்தில், 1970 களின் பிற்பகுதியில் கல்வி அமைச்சராக இருந்தார். பின்னர் 1980 களில் மீன்வளத்துறை அமைச்சராகவும், சமீபத்தில் 1990 களில் சுகாதார மற்றும் நலத்துறை அமைச்சராகவும் இருந்தார். 1998 ஆம் ஆண்டில் தீதி மாலத்தீவு உயர் கல்வியியல் கல்லூரியின் (எம்.சி.எச்.இ) தலைவராக ஆனார், இது 2011 இல் மாலத்தீவு தேசிய பல்கலைக்கழகம் என மறுபெயரிடப்பட்டது. செப்டம்பர் 2003 இல் நடந்த வெகுஜன ஆர்ப்பாட்டங்களின் போது, அவர் விளக்கமளிக்காத சூழ்நிலையில் முன்னர் இரண்டு கைதிகளுடன் சிறையில் இறந்த இவான் நசீமின் மரணத்தை சுற்றியுள்ள சூழ்நிலைகளை விசாரிக்க ஒரு ஜனாதிபதி ஆணையத்திற்கு தலைமை தாங்கினார்.

26 ஜூலை 2011 அன்று, அப்துல் சத்தார் மூசா தீதிக்கு இஸுதீனின் புகழ்பெற்ற ஆட்சியின் ஆணை வழங்கப்பட்டது.

குறிப்புகள்
-----------

1. ↑  "Maldives at Fifty: penning a chapter in history | Foreign Office Blogs". July 26, 2015.
2. 1 2 3  "State Dignitary Abdul Sattar Moosa Didi passes away; National Flag to be flown at half-mast". *The President's Office*.
3. ↑  "The President's Office - Late Abdul Sattar Moosa Didi's passing away is a great loss to the nation – President Yameen". March 19, 2018. 2018-03-19 அன்று மூலம் பரணிடப்பட்டது.
4. ↑  "Ministry of Finance". *www.finance.gov.mv*.
**என். வி. காமராஜ்** (பிறப்பு: 21 மே, 1963) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், வேதாரண்யம் தொகுதியிலிருந்து, தமிழக சட்டமன்றத்திற்குத் தேர்ந்தெடுக்கப்பட்டார். அவர் அனைத்திந்திய அண்ணா திராவிட முன்னேற்ற கழக (அதிமுக) கட்சியைச் சேர்ந்தவர்.

பின்னர் 2016 சட்டமன்றத் தேர்தலில் அ.தி.மு.க. வேட்பாளராக வேட்பு மனுவை காமராஜர் பெறவில்லை. அதிமுக கட்சியின் சார்பில் ஓ. எஸ். மணியன் என்பவர் வேட்பாளராக அறிவிக்கப்பட்டார். இவர் 2016 ஆம் ஆண்டு சூலையில் கட்சியிலிருந்து வெளியேற்றப்பட்டார். அக்டோபர் மாதம் அவர் திராவிட முன்னேற்ற கழகத்தில் சேர்ந்தார், அ.இ.அ.தி.மு.க. தலைமைக்கு அணுக முடியாதது என்றும், அ.இ.அ.தி.மு.க. உறுப்பினருடன் அவருக்கு எதிரான குற்றச்சாட்டுகளை அவர் விளக்க முடியவில்லை என்றும் கூறினார்.

தனிப்பட்ட வாழ்க்கை
------------------

காமராஜ் 21 மே 1963 இல் வேதாரண்யத்தில் பிறந்தார். இவருக்கு திருமணம் ஆகி இரு குழந்தைகள் உள்ளனர்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "150 AIADMK cadres join DMK, BJP in run up to local body polls". *The Times of India*. 7 October 2016.. பார்த்த நாள்: 2017-05-04.
3. ↑  "Thiru. N.V. Kamaraj (AIADMK)". Legislative Assembly of Tamil Nadu. 2017-05-04 அன்று பார்க்கப்பட்டது.
**‘சித்திரவீணை என். ரவிகிரண்’** என்றழைக்கப்படும் **என். ரவிகிரண்** (பிறப்பு: பிப்ரவரி 12, 1967) தென்னிந்தியாவின் மைசூரைச் சேர்ந்த சித்திரவீணை கலைஞர் ஆவார். பாடகர், பாடல் இயற்றுநர், இசை ஆசிரியர், இசை எழுத்தாளர் என கருநாடக இசைத் துறைகளில் பங்காற்றி வருகிறார் .

இசைப் பயிற்சி
-------------

தந்தை *சித்திரவீணை* நரசிம்மனிடம் இசைப் பயிற்சிப் பெற்ற ரவிகிரண், தனது 5ஆவது வயதில் வாய்ப்பாட்டு கச்சேரி செய்தார். தனது 10 வயது வரை பாடகராக இருந்துவந்த ரவிகிரண், அதற்குப்பின், 21 தந்திகளைக் கொண்ட சித்திரவீணையை வாசிப்பதற்கு மாறினார். தனது 11ஆவது வயதில் சித்திரவீணை கச்சேரியை வழங்கினார்.

பிரபல இசைக் கலைஞர் டி. பிருந்தாவின் மாணவராக 10 ஆண்டுகள் இசை நுணுக்கங்களை ரவிகிரண் கற்றார்.

இசை வாழ்க்கை
------------

இந்தியாவிலும், உலக நாடுகள் பலவற்றிலும் தனது இசை நிகழ்ச்சிகளை நிகழ்த்தியுள்ளார். செம்மங்குடி சீனிவாச ஐயர், டி. பிருந்தா, கிரிஜா தேவி, எம். பாலமுரளிகிருஷ்ணா, விஸ்வ மோகன் பட், என். ரமணி, ஆர். கே. ஸ்ரீகண்டன், நேதுநூரி கிருஷ்ணமூர்த்தி, உ. ஸ்ரீநிவாஸ் ஆகியோருடன் இணைந்து இசை நிகழ்ச்சிகளை ரவிகிரண் நடத்தியுள்ளார்.

பெற்ற பட்டங்களும், சிறப்புகளும்
-------------------------------

* இசைப் பேரொலி விருது, 1991; வழங்கியது: கார்த்திக் பைன் ஆர்ட்ஸ், சென்னை
* சங்கீத சூடாமணி விருது, 1995
* சங்கீத கலாநிதி விருது, 2017. வழங்கியது: மியூசிக் அகாதெமி, சென்னை.

மேற்கோள்கள்
-----------

1. ↑  தி இந்து, டிசம்பர் 19, 1999
2. ↑  தி இந்து, ஜூலை 15, 2005
3. ↑  "AWARDS - SANGITA KALANIDHI". மியூசிக் அகாதெமி. 23 டிசம்பர் 2018. 23 டிசம்பர் 2018 அன்று பார்க்கப்பட்டது.

வெளியிணைப்புகள்
---------------

* Margazhi Conversation:'Chitravina' N. Ravikiran
[*தொடர்பிழந்த இணைப்பு*] - ரவிகிரணுடன் நடந்த ஒரு கலந்துரையாடலின் காணொளி
* கலைஞரின் அதிகாரப்பூர்வ இணையதளம்
**என். வி. நடராசன்** (சூன் 12, 1912 - ஆகத்து 3, 1975) ஒரு தமிழக அரசியல்வாதி மற்றும் திராவிட இயக்கத் தலைவர் ஆவார்.

அரசியல்
-------

நடராசன் 1938-49 காலகட்டத்தில் நீதிக்கட்சியின் (1944 முதல் திராவிடர் கழகம்) உறுப்பினராக இருந்தார். 1949ல் கா. ந. அண்ணாதுரை பெரியார் ஈ. வே. ராமசாமியுடன் ஏற்பட்ட கருத்துவேறுபாடுகள் காரணமாக தி.கவிலிருந்து வெளியேறி திராவிட முன்னேற்றக் கழகத்தை துவங்கிய போது அவருடன் சென்ற தலைவர்களுள் நடராசனும் ஒருவர். நடராசன் திமுகவின் ஐம்பெரும் தலைவர்களுள் ஒருவராகக் கருதப்பட்டார். (ஏனைய நால்வர் - அண்ணா, இரா. நெடுஞ்செழியன், கே. ஏ. மதியழகன், ஈ. வே. கி. சம்பத்). 1960 முதல் 1975 வரை திமுகவின் அமைப்புச் செயலாளராக பதவி வகித்தார்.

என். வி. நடராசன் ஆசிரியராக இருந்த திராவிடன் இதழ்.

தேர்தல்
-------

1957 மற்றும் 1962 சட்டமன்றத் தேர்தல்களில் பேசின் பிரிட்ஜ் தொகுதியில் திமுக சார்பாகப் போட்டியிட்டுத் தோல்வியடைந்தார். பின்னர் 1964ல் தமிழக சட்டமன்ற மேலவைக்குத் தெர்ந்தெடுக்கப்பட்டார். 1967ல் திமுக வென்று ஆட்சியமைத்த போது அண்ணாவின் அமைச்சரவையில் தொழிலாளர் மற்றும் பிற்படுத்தப்பட்டோர் நலத்துறை அமைச்சராகப் பதவியேற்றார். 1975ல் இறக்கும் வரை அப்பதவியில் நீடித்தார். அவரது மகன் என். வி. என். சோமு பிற்காலத்தில் திமுக சார்பாக இந்திய மக்களவைக்குத் தேர்ந்தெடுக்கப்பட்டார்.

கூடுதல் செய்திகள்
-----------------

* தி.மு.க.வின் சென்னை மாவட்ட செயலாளராக முதன் முதலில் இருந்தவர்.
* தி.மு.க.வின் சட்டத்திட்டங்களை உருவாக்குவதற்கு அமைக்கப்பட்ட சட்டத்திட்டத் திருத்தக் குழுவின் முதல் செயலாளர்.
* தி.மு.க.வில் மிக நீண்டகாலம் தலைமை நிலையச் செயலாளராக இருந்தவர்.
* ’திராவிடன்’ என்னும் இதழைத் தொடங்கி நடத்தினார்.
* இந்தி எதிர்ப்பு, விலைவாசி உயர்வு எதிர்ப்பு போன்ற பல போராட்டங்களில் கலந்து கொண்டு சிறை சென்றார்.

நூல்கள்
-------

1. நமது கடவுள்கள், 1952, பாண்டியன் பதிப்பகம், சென்னை 1

குடும்பம்
---------

இவர் புவனேஸ்வரி என்பவரை மணந்தார். இவர்களுக்கு சோமு என்னும் மகனும் இராணி என்னும் மகளும் பிறந்தனர். மகள் இராணிக்கும் ஞா.கலைச்செழியனுக்கும் கா. ந. அண்ணாதுரை தலைமையில் சென்னையில் 15-4-1956இல் திருமணம் நடைபெற்றது.

உசாத்துணை
---------

1. ↑  திராவிடநாடு (இதழ்) நாள்:25-5-1952, பக்கம் 7
2. ↑  திராவிடநாடு (இதழ்) நாள்:8-4-1956, பக்கம் 18
Map
**மகா கணபதி மகாமாயா கோயில்** (*Maha Ganapathi Mahammaya Temple*) என்பது கர்நாடக மாநிலத்தின் வட கன்னட மாவட்டத்தில் சிராலியில் அமைந்துள்ளது. இது, கவுட சரஸ்வத் பிராமணச் சமூகத்தின் குலதேவதைக் கோயிலாகும். மேலும், காமத், பட், புராணிக், பிரபு, ஜோயிஷி, மல்லியாஸ், குட்வா மற்றும் நாயக் குடும்பங்களின் குலதேதைக் கோயிலாகவும் இருக்கிறது. இது, பத்கல் அல்லது முருதீசுவராவிலிருந்து ஐந்து நிமிட பயணத்தில் அமைந்துள்ளது. இந்த கோயில் சுமார் 400 ஆண்டுகளுக்கு முன்பு கட்டப்பட்டது. இது 1904 இல் புதுப்பிக்கப்பட்டது. 

இந்த குடும்பங்கள் கோயிலின் குலவர்கள் என்று குறிப்பிடப்படுகின்றன. சுமார் 400–500 ஆண்டுகளுக்கு முன்பு கோவாவிலிருந்து குடிபெயர்ந்த பக்தர்களால் இந்த கோயில் நிறுவப்பட்டது. பிள்ளையாரும், மகாமாயாவும் ( சாந்ததுர்கா ) இங்கு முக்கிய தெய்வங்களாக இருக்கின்றனர்.

பின்னணி
-------

பொ.ச.1560இல் போர்த்துகீசிய ஆட்சியாளர்கள் பின்பற்றிய விரோத மதக் கொள்கைகளின் காரணமாக, பக்தர்கள் கோவாவை விட்டு வெளியேறினர். சிலைகளை அவர்களுடன் எடுத்துச் செல்ல முடியாததால், அவர்கள் தெய்வங்களின் உடற்பகுதியின் மாதிரியை மட்டும் தங்களுடன் எடுத்துக்கொண்டு பத்கலை அடைந்தனர். உடனடியாக ஒரு கோவிலைக் கட்ட முடியாமல் போனதால், இந்த இரண்டு சின்னங்களையும் ஒரு பக்தரின் கடையில் வைத்திருந்தார்கள். அங்கே தினமும் தெய்வங்களுக்கு பூசை முதலிய சடங்குகளை மேற்கொண்டு வந்தனர். பின்னர், சிராலியில் ஒரு கோயிலைக் கட்டி அதில் இத்தெய்வங்களை 
வைத்து வணங்க ஆரம்பித்தனர். இந்த கோவிலில் "மாலி" என்று அழைக்கப்படும் தனித்துவமான தரிசன சேவை உள்ளது.

அருகிலுள்ள ஆர்வமுள்ள இடங்கள்
----------------------------

இக் கோயிலின் அருகே சித்ராபூர் மடமும் முருதீசுவரா கோவிலும் அமைந்துள்ளது. மேலும், கடற்கரையும் உள்ளது.

புகைப்படங்கள்
-------------

* சிராலியிலுள்ள மகா கணபதிசிராலியிலுள்ள மகா கணபதி
* மகாமாயாமகாமாயா
* சிராலி கடற்கரைசிராலி கடற்கரை

மேற்கோள்கள்
-----------

1. ↑  B. N. Sri Sathyan (1985). *Karnataka State Gazetteer: Uttara Kannada*. Director of Print. Stationery and Publications at the Government Press. பக். 229.
2. ↑
3. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***Maha Ganapathi Mahammaya Temple***   
என்பதின் ஊடகங்கள் உள்ளன. 

* GSB Temples
**அஸ்பார்டியம்** (Osphradium) என்பது மெல்லுடலிகளில் காணப்படும் நுகர்ச்சி உறுப்பாகும். இது சுவாசஉறுப்புடன் இணைந்து செயல்படுகிறது. இந்த உறுப்பின் முக்கிய செயல்பாடாக போர்வை உடற்குழியினுள் புகும் நீரில் காணப்படும் மண் மற்றும் உணவுத் துகளைச் சோதிப்பதாகக் கருதப்படுகிறது.

மெல்லுடலி அறிஞர்களிடையே அஸ்பார்டியம் முக்கியத்துவம் பெற்ற உறுப்பாக உள்ளது. அஸ்பார்டியத்தின் இருப்பின் அடிப்படையில் மெல்லுடலிகள் வேறுபடுத்தி வகைப்படுத்தப்படுகின்றன. மோனோபிளாக்கோபோர் மற்றும் ஸ்கேபோபோட் மெல்லுடலிகளில் அஸ்பார்டியம் இல்லை.

மேற்கோள்கள்
-----------

1. ↑  
Ponder, Winston F.; Lindberg, David R. (1997). "Towards a phylogeny of gastropod molluscs: An analysis using morphological characters". *Zoological Journal of the Linnean Society* **119** (2): 83–265. doi:10.1111/j.1096-3642.1997.tb00137.x.

வெளி இணைப்புகள்
---------------

* ஹல்பர்ட் ஜி.சி.இ.பி. & யோங் சி.எம் (1937). "காஸ்ட்ரோபோடாவில் ஆஸ்ப்ரேடியத்தின் சாத்தியமான செயல்பாடு". *இயற்கை* **139** : 840-841. எஆசு:10.1038/139840b0 .
* பிரவுன் ஏசி & நோபல் ஆர்ஜி (1960). *"Bullia* உள்ள Osphradium (கஸ்ராப்போடா) செயல்பாடு". *இயற்கை* **188** : 1045-1045. எஆசு:10.1038/1881045a0 .
**கணிதத்தில் பெண்களுக்கான சங்கம்** (*Association for Women in Mathematics*) என்பது ஒரு தொழில்முறை சமூகமாகும். இதன் நோக்கம் பெண்களையும் சிறுமிகளையும் படிக்கவும் கணித அறிவியலில் முனைப்பான வாழ்க்கையைப் பெறவும் ஊக்குவிப்பதாகும். மேலும், கணிதத்தில் பெண்கள் மற்றும் சிறுமிகளுக்கு சம வாய்ப்பு மற்றும் சமமாக நடத்தப்படுவதையும் முன்னெடுத்தலுமாகும். இது அமெரிக்காவின் மாசச்சூசெட்ஸ் மாநிலத்தில் 1971 நிறுவப்பட்டது. இச் சங்கமானது கல்லூரிகள், பல்கலைக்கழகங்கள், நிறுவனங்கள் மற்றும் கணித சங்கங்கள் போன்ற 250 க்கும் மேற்பட்ட நிறுவன உறுப்பினர்கள் உட்பட தோராயமாக 5200 உறுப்பினர்களைக் கொண்டுள்ளது. இது கணித அறிவியலில் பெண்கள் மற்றும் சிறுமிகளுக்கு வழிகாட்டியாக பல திட்டங்கள் மற்றும் பட்டறைகளை வழங்குகிறது. இதன் பெரும்பாலான பணிகள் கூட்டாட்சி மானியங்கள் மூலம் ஆதரிக்கப்படுகின்றன.

வரலாறு
------

சங்கம் 1971 இல் பெண் கணிதவியலாளர்களின் சங்கமாக நிறுவப்பட்டது. ஆனால் உடனடியாக பெயர் மாற்றப்பட்டது. 

இதன் கூட்டுக் கணிதக் கூட்டங்கள் வருடாந்திரக் கூட்டமாக நடத்தப்படுகிறது. 2011 இல், இதன் நாற்பதாவது-ஆண்டு கொண்டாட்டத்தின் போது ஒரு இருபதாண்டு ஆராய்ச்சி வெளியீட்டை ஆரம்பித்தது.

செய்தி மடல்
-----------

கணிதத்தில் பெண்களுக்கான சங்கம் தனது செய்தி மடலையும் கொண்டுள்ளது. இதழ் தொடங்கப்பட்ட சில மாதங்களுக்குப் பிறகு, முதல் இதழ் மே 1971 இல் வெளியிடப்பட்டது. சங்கத்தின் அனைத்து வழக்கமான உறுப்பினர்களும் செய்திமடலின் அனைத்து நகல்களை தங்களுக்கு அனுப்புமாறு கோரலாம். செய்திமடல் இப்போது திறந்த அணுகலில் உள்ளது. மேலும் சங்கத்தின் இணையதளத்தில் இருந்து சமீபத்திய அல்லது கடந்தகால வெளியீடுகளையும் எவரும் படிக்கலாம் அல்லது பதிவிறக்கம் செய்யலாம்.

சான்றுகள்
---------

1. ↑  "A Brief History of the Association for Women in Mathematics (from Notices): How it was". Association for Women in Mathematics. 2019-02-02 அன்று பார்க்கப்பட்டது.
2. ↑  "40 Years and Counting: 2011 is AWM's 40th Anniversary Year!". *Association for Women in Mathematics*. Association for Women in Mathematics. 2 February 2019 அன்று பார்க்கப்பட்டது.

மேலும் படிக்க
-------------

* Blum, Leonore (September 1991). "A Brief History of the Association for Women in Mathematics: The Presidents’ Perspectives". *Notices of the American Mathematical Society* **38** (7): 738–774. .
* Taylor, Jean E.; Sylvia M. Wiegand (January 1999). "AWM in the 1990s: A Recent History of the Association for Women in Mathematics". *Notices of the American Mathematical Society* **46** (1): 27–38. .  An expanded version appeared in parts in the *AWM Newsletter*
* Greenwald, Sarah J.; Anne M. Leggett, and Jill E. Thomley (July 2015). "The Association for Women in Mathematics: How and Why It Was Founded, and Why It’s Still Needed in the 21st Century". *The Mathematical Intelligencer*: 1–11. doi:10.1007/s00283-015-9539-8.

வெளி இணைப்புகள்
---------------

* அதிகாரப்பூர்வ இணையதளம்
* Association for Women in Mathematics records at the Sophia Smith Collection, Smith College Special Collections

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* Israel
* United States

 |
**பெரியகாப்பாங்குளம் கரந்தை அய்யனார் கோயில்** தமிழ்நாட்டில் கடலூர் மாவட்டம், பெரியகாப்பாங்குளம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கரந்தை அய்யானார் சன்னதியும், விநாயகர், சுப்பிரமணியர், நவகிரகம், சந்நியாசி அப்பன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. பங்குனி மாதம் 9 ம் நாள் தேர் தேரோட்டம் நடைபெறுகிறது. பங்குனி மாதம் 11 ம் நாள் தெப்பம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மகளிர் துடுப்பாட்டம் (ஆங்கிலம்*:* *Women's cricket*)** என்பது மட்டையும் பந்தும் கொண்டு ஆடப்படும் பெண்களால் விளையாடும் ஒரு அணி விளையாட்டு ஆகும். முதல் பதிவுசெய்யப்பட்ட **மகளிர் துடுப்பாட்டம்** 26 சூலை 1745 அன்று இங்கிலாந்தில் நடைபெற்றது.

வரலாறு
------

மகளிர் துடுப்பாட்டம் முதல் பதிவு செய்யப்பட்ட போட்டி 26 சூலை 1745 அன்று *தி ரீடிங் மெர்குரியில்* நடைபெற்றமு. ஒரு போட்டி "பிராம்லியின் பதினொரு பணிப்பெண்களுக்கும், கம்பிள்டனின் பதினொரு பணிப்பெண்களுக்கும் இடையில் அனைவரும் வெள்ளை நிற உடையணிந்து" போட்டி நடைபெற்றது. முதன்முதலில் அறியப்பட்ட மகளிர் துடுப்பாட்டம் கிளப் 1887 ஆம் ஆண்டில் யார்செயரில் உருவாக்கப்பட்டது, இது வெள்ளை கீதர் கிளப் என்று பெயரிடப்பட்டது. மூன்று ஆண்டுகளுக்குப் பிறகு அசல் ஆங்கில மகளிர் துடுப்பாட்ட வீரர்கள் என அழைக்கப்படும் ஒரு குழு இங்கிலாந்திற்கு சுற்றுப்பயணம் மேற்கொண்டது. ஆத்திரேலியாவில், ஒரு மகளிர் துடுப்பாட்ட லீக் 1894 இல் அமைக்கப்பட்டது, தென்னாப்பிரிக்காவில் போர்ட் எலிசபெத் ஒரு மகளிர் துடுப்பாட்ட அணியான முன்னோடி கிரிக்கெட் கிளப்பைக் கொண்டிருந்தது.  கனடாவில், விக்டோரியாவில் பெண்கள் கிரிக்கெட் அணியும் பெக்கான் கீல் பூங்காவில் விளையாடியது. 

1958 ஆம் ஆண்டில் பன்னாட்டுத் மகளிர் துடுப்பாட்ட அவை **(ஆங்கிலம்*: International Women's Cricket Council (IWCC)*** உலகெங்கிலும் உள்ள பெண்கள் கிரிக்கெட்டை ஒருங்கிணைக்க உருவாக்கப்பட்டது, ஆங்கில மகளிர் துடுப்பாட்ட சங்கத்திலிருந்து பொறுப்பேற்றது. 2005 ஆம் ஆண்டில், பன்னாட்டுத் மகளிர் துடுப்பாட்ட அவை பன்னாட்டுத் துடுப்பாட்ட அவை (ஐசிசி) இணைக்கப்பட்டு துடுப்பாட்ட நிர்வகிக்கவும் மேம்படுத்தவும் உதவும் ஒரு ஒருங்கிணைந்த அமைப்பை உருவாக்கியது.

மகளிர் பன்னாட்டுத் துடுப்பாட்டம்
--------------------------------

 ஆத்திரேலிய துடுப்பாட்ட வீராங்கனையும் அதே நேரத்தில் மேற்கு இந்தியா தீவுகள் இலக்குக் கவனிப்பாளர் மகளிர் பன்னாட்டுத் துடுப்பாட்டம் போட்டியின் போது, 2014

காமன்வெல்த் விளையாட்டு 2022
---------------------------

ஆகத்து 2019 இல், காமன்வெல்த் விளையாட்டு அமைப்பு 2022 காமன்வெல்த் போட்டிகளில் மகளிர் துடுப்பாட்டத்தை சேர்ப்பதாக அறிவித்தது. எட்க்பாஸ்டனில் நடைபெறவுள்ள போட்டிகளில் மொத்தம் எட்டு அணிகள் இடம்பெறும், அவை இருபது20 வடிவத்தில் போட்டிகள் நடைபெறும்.

மேற்கோள்கள்
-----------

1. ↑  "Gus arrives". *ESPN Cricinfo*. 1 July 2019 அன்று பார்க்கப்பட்டது.
2. ↑  "The History of the SA & Rhodesian Women's Cricket Association". St George's Park. 2015-12-08 அன்று மூலம் பரணிடப்பட்டது. 2010-02-09 அன்று பார்க்கப்பட்டது.
3. ↑  "Archived copy". 2012-07-27 அன்று மூலம் பரணிடப்பட்டது. 2012-03-06 அன்று பார்க்கப்பட்டது.CS1 maint: archived copy as title (link)
4. ↑  "Commonwealth Games add women's cricket to schedule for 2022". theCricketer. 13 August 2019 அன்று பார்க்கப்பட்டது.
**எரிக் எரிக்சன்** (*Erik Homeburger Erikson*; சூன் 15 1902-மே 12 1994) என்பவர் ஒரு உளவியல் பகுப்பாய்வாளர் ஆவார். எரிக்சனின் சமூக உளவியல்சார் வளர்ச்சிப் படிநிலைகள் எட்டு என்பது குறிப்பிடத்தக்கது. மனித வாழ்வில் சமுதாயத்தினால் ஏற்படும் விளைவுகள், மாற்றங்கள், தாக்கங்கள் ஆகியன பற்றி ஆய்வு செய்துள்ளார்.

பிறப்பு
-------

எரிக் எரிக்சன் செருமனியில் உள்ள பிரான்ங்பர்ட்டில் பிறந்தார். தம் சொந்தத் தந்தையாரை எரிக் எரிக்சன் பார்த்ததில்லை. அவருடைய தாய் திருமணம் செய்து கொள்ளாமல் கொண்ட உறவினால் எரிக் எரிக்சன் பிறந்தார். யூதப் பெண்மணியான அவருடைய தாய் தியோடர் ஓம்பர்கர் என்னும் மருத்துவரைப் பின்னர் மணந்து கொண்டார். தியோடர் ஓம்பர்கர் தான் எரிக்சனின் சொந்தத் தந்தை என்று பல ஆண்டுகளாக நம்பி வந்தார். ஓம்பர்கர் தம் சொந்த அப்பா இல்லை என்று பிற்காலத்தில் அறிந்ததும் அவருக்குக் குழப்பம் ஏற்பட்டது. தாம் யார், தம் அடையாளம் யாது என்பதை அறிந்து கொள்ள அவருக்கு ஆர்வம் ஏற்பட்டது. இளம் பருவத்தில் ஏற்பட்ட இந்த அனுபவம் எரிக்சனுக்கு பிற்காலத்தில் பாரம்பரியம் பற்றியும் அடையாளம் பற்றியும் ஆய்வு செய்வதற்கு ஏதுவாக அமைந்தது.

கல்வி
-----

பள்ளிப் படிப்பை முடித்துவிட்ட எரிக்சன் கலையில் தேர்ச்சிப் பெற பிளாரன்சுக்குச் சென்றார். உளவியல் கல்வி கற்பதில் ஆர்வம் கொண்டார். எரிக் எரிக்சன் தோற்றத்தில் உயரமாகவும் நீல வண்ணக் கண்களுடனும் இருந்த காரணத்தால் பிற மாணவர்களிடமிருந்து வேறுபட்டுக் காணப்பட்டார். யூத இனத்தைச் சேர்ந்தவர் என்பதால் இலக்கண வகுப்பிலிருந்து வெளியேற்றப் பட்டார் என்பது குறிப்பிடத்தக்கது.

பணி
---

1933 ஆம் ஆண்டில் அமெரிக்காவுக்குக் குடியேறினார். ஆர்வர்டு மருத்துவப் பள்ளியில் ஆசிரியராகப் பணி புரிந்தார். ஆசிரியராகப் பணியில் இருக்கும்போதே குழந்தைகள் மனவியல் மருத்துவம் பார்ப்பதிலும் ஈடுபட்டார். பெர்க்கிலியில் உள்ள கலிபோர்னியாப் பல்கலைக் கழகம், ஏல் பல்கலைக் கழகம், சான் பிரான்சிசுகோ மனவியல் நிறுவனம் ஆகியவற்றில் ஆசிரியப் பணி ஆற்றினார். சிக்மண்ட் பிராய்ட், அவருடைய மகள் அன்னா பிராய்டு ஆகியோருடன் தொடர்பும் நட்பும் கொண்டு பழகினார். காந்தி அடிகளைப் பற்றி ஒரு நூல் எழுத சில மாதங்கள் இந்தியாவில் தங்கினார்.

கருத்துக்கள்
------------

சிக்மாண்ட் பிராய்டின் உளவியல் கருத்துகளில் பெரும்பாலானவற்றை ஏற்றுக்கொண்டார். மேலும் சில புதிய கருத்துக்களை முன் வைத்து எழுதியுள்ளார். சிக்மண்ட் பிராய்டின் கருத்தான உளவியல் பாலுணர்வு இளம்பிராயத்துடன் தொடர்பு கொண்டது. ஆனால் எரிக் எரிக்சனின் கருத்து மனிதனின் பிறப்பு முதல் இறப்பு வரை ஏற்படும் வளர்ச்சி நிலைகளைப் பற்றியது ஆகும்.
குழந்தைகள் வெறும் உயிர்ப் பிண்டங்கள் அல்ல என்றும் குழந்தைகள் குமுக மலர்ச்சியிலும் வளர்ச்சியிலும் பங்களிக்கக் கூடியவர்கள் என்றும் குழந்தைகள் பராமரிப்பும் வளர்ப்பும் குமுகாய வளர்ச்சிக்கு மிகவும் தேவையானவை என்றும் வலியுறுத்திக் கூறிவந்தார்.

குடும்பம்
---------

பாடல் ஆசிரியரான ஜோன் செர்சன் என்னும் பெண்ணைத் திருமணம் செய்து கொண்டார். அவர்களுக்கு 3 பிள்ளைகள். ஒரு மகனான
**காய் டி எரிக்சன்** என்பவர் புகழ் பெற்ற அமெரிக்க சமூகவியல் அறிஞர் ஆவார்.

எழுதிய நூல்கள்
--------------

* Childhood and Society (1950)
* Identity: Youth and Crisis (1968)
* Life History and the Historical Moment (1975)
* Dialogue with Erik Erison (1996)
* Gandhi's Truth (இந்நூலிற்குப் புலிட்சர் பரிசும் தேசியப் புத்தக விருதும் கிடைத்தன)

மேற்கோள்கள்
-----------

1. 1 2  "Erik Erikson, 91, Psychoanalyst Who Reshaped Views of Human Growth, Dies", *த நியூயார்க் டைம்ஸ்*, March 13, 1994.
**எரிகலப்பி** (*carburetor*, அல்லது *carburettor*) என்பது உள் எரி பொறிகளில் எரிமத்தையும் காற்றையும் எரிதலுக்காகக் குறிப்பிட்ட சில விகிதங்களில் கலக்கக் செய்யும் ஒரு கருவி ஆகும். எரிகலப்பிகள் வாகனங்களில் பெருமளவு பயன்படுத்தப்படுகிறது. எரிபொருள் உட்செலுத்தல் தொகுதி மூலம் விமானப் போக்குவரத்திலும், சில வேளைகளில் சிறிய விசைப்பொறிகளான புல் அறுப்பிகள் போன்றவற்றிலும் பயன்படுத்தப்படுகின்றன.

இயங்கும் விதம்
--------------

எரிகலப்பிகள் பெர்னூலியின் தத்துவத்தின் அடிப்படையில் இயங்குகிறது: வேகமாகக் காற்று செலுத்தப்படும் போது, அதன் நிலை அழுத்தம் குறைகிறது, அதன் இயக்கநிலை அழுத்தம் அதிகரிக்கிறது. விசைப்பொறியின் உள்ளிழுவாயில் திறந்து உள் இழுக்கபடும் காற்றானது ஒரு குறுகிய புனல் போன்ற அமைப்பின் வழியாக செலுத்தப்படும் போது அதிக வேகத்துடன் செல்லும். இந்த வேகம் வெற்றிடத்தை பெட்ரோலை கொண்டுவரும் குழாயில் ஏற்படுத்துகிறது. இதன் காரணமாக பெட்ரோல் உறிஞ்சபட்டு காற்றில் கலக்கப்படுகிறது. இந்த பெட்ரோல் காற்று கலவையானது எஞ்சினில் எரிய தயார் நிலையில் இருக்கும்.

மேற்கோள்கள்
-----------

1. ↑  Beale, Paul; Partridge, Eric (2003), *Shorter Slang Dictionary*, Routledge, p. 60, ISBN 9781134879519
Flock of birds on a beachகடற்கரையில் உயர் அலையில் கூட வேட்டைமாடும் வலசை வரும் உள்ளான்கள்Flock of birds in flight above a rocky beachபறக்கும் வலசை வரும் உள்ளான்refer to captionநீர் நிலை கரையின் மேல் நிற்கும் பொதுவான வலசை வரும் உள்ளான்
வலசை வரும் உள்ளான்கள் பொதுவாக கரையோரங்கள், ஈரத்தரைகள் ஆகியவற்றில் காணப்படும். இவ்வகைப்பறவைகள் சிரமப்பட்டு சேறு மற்றும் மணல்நிலங்களில் தனது உணவை( பூச்சிகள், ஓட்டுமீன்கள்) பெற்றுக்கொள்ளும். வட அமெரிக்காவில் இப்பறவைகள் கரையோரப்பறவைகள் என அழைக்கப்படும்.

வலசை வரும் உள்ளான்களில் 210 இனங்கள் உண்டு. இப்பறவைகள் பெரும்பாலும் ஈரநிலங்கள் மற்றும் கரையோரச்சூழலில் வாழும். ஆர்டிக் மற்றும் வெப்பபகுதிகளிலும் வாழும் இப் பறவையினங்களில் பெரும்பாலானவை குறிப்பிட்ட காலங்களில் இடம்பெயர்கின்றனவையாகும். வெப்ப மண்டல பிரதேசங்களில் வாழும் சில பறவையினங்கள் அப்பகுதியில் நிரந்தரமாக வாழ்பவையாகவும் அல்லது மழைவீழ்ச்சிக்கு ஏற்றாற்போல இடம்பெயர்பவையாகவோ இருக்கலாம்.
ஆர்ட்டிக் பிரதேசத்தில் வாழும் இப்பறவையின் சில இனங்கள் அதிக தூரத்திற்கு குடிபெயர்வையாகவும், இவைகள் தெற்கு அரைக்கோளத்தில் தனது இனப்பெருக்கமற்ற காலத்தை களிப்பதற்றனகாக குடிபெயரும்.

இயல்புகள்
---------

இப்பறவைகள் நீர்ப்பறவைகள் என அழைக்கப்படுவதற்கான காரணம் இப்பறவையின் பல இனங்கள் நீர் நிலைகளை அண்மித்த பிரதேசங்களில் வாழும். இப்பறவைகள் நீர் நிலைகளில் நடப்பதற்கு ஏதுவாற் போல இவற்றின் கால்கள் மிக நீளமானதாக அமைந்து காணப்படும். சில இனங்களுக்கு சேறு மற்றும் பாறைகளின் அமைவிடம் தெரிந்து காணப்படும். இனப்பெருக்க காலத்திற்கு முன் குடிபெயரும். மேலும் இவ்வினப்பறவைகள் நீளமான இறக்கைகளை கொண்டு காணப்படும். மேலும் இப்பறவைகள் குடிபெயர்வதற்கு தேவையான சக்தியை பெறுவதற்கு போதுமான அநுசேபத்தையும் கொண்டு காணப்படும்.

இப்பறவைகளில் பெரும்பாலான பறவைகள் முள்ளந்தண்டிலிகளை மணலில் இருந்தோ அல்லது சேற்றில் இருந்தோ பிடித்து உண்ணும். இப்பறவைகளின்  பெரும்பாலானவற்றின் அலகு முடிவிடங்கள் அதிகளவு நரம்பு இணைப்புகளை கொண்டிருக்கும். இதனால் இவை இலகுவாக உணவுகளை சேற்றில் இருந்து கண்டுபிடித்து உண்ணும். எனினும் பெரும்பாலான பறவையினங்கள் பூச்சிகள் மற்றும் சிறிய ஊர்வனவற்றை உணவாக உட்கொள்ளும்.

மேற்கோள்கள்
-----------

1. ↑  G.C. Boere, C.A. Galbraith and D.A. Stroud (2006). "Waterbirds around the world" (PDF). *Joint Nature Conservation Committee*.
2. ↑  "Explore the World With Shorebirds." U.S. Fish and Wildlife Service, 1 Aug. 2004. Web.<http://www.fws.gov/alaska/external/education/pdf/Chap4.pdf>.
**கணிதத்துக்கான நெம்மர்ஸ் பரிசு** (*Nemmers Prize in Mathematics*) என்பது அமெரிக்காவில் உள்ள வடமேற்கு பல்கலைக்கழகத்திலிருந்து கணிதத்துக்காக வழங்கப்படும் பரிசு ஆகும். தொடக்கத்தில் இப்பரிசு கூட்டுப் பரிசாக வழங்கப்பட்டது. இக்கூட்டுப்பரிசை எமினெர்ஸ் சகோதரர்களிடம் இருந்து பெறப்பட்ட 14 மில்லியன் டாலர் நன்கொடையின் ஒரு பகுதியாக பொருளாதாரத்திலும் எர்வின் ப்ளைன் நெம்மர்ஸ் பரிசு வழங்கப்பட்டது. எமினெர்ஸ் சகோதரர்கள் நோபல் பரிசைப் போன்று மதிப்பு மிக்கதாக கருதப்படும் ஒரு விருதை உருவாக்கியுள்ளனர். விருதுகளின் அளவை அதிகரிக்க அவர்களின் வருமானத்தின் பெரும்பகுதியை வழங்கினர். இவ்விருதானது கணிதத்தில் சிறந்து விளங்கும் கணிதவியலாளர்களுக்கு ஐக்கிய மாகாணங்களில் வழங்கப்படும் மிகப்பெரிய பரிசாகக் கருதப்படுகிறது.

தற்போது இவ்விருதிற்கு உதவித்தொகையாக 2,00,000 டாலர் வழங்கப்படுகிறது. மேலும் பரிசுபெற்றவர்கள் வடமேற்கு பல்கலைக்கழகத்தில் தங்கி பயன்பெற்று வருகின்றனர்.

விருது பெற்றவர்கள்
------------------

* 2016 - ஜானோஸ் கொல்லர்
* 2014 - மைக்கேல் ஜே ஹாப்கின்ஸ்
* 2012 - இன்கிரிட் டெளபீச்சீஸ்
* 2010 - டெரன்ஸ் தாவ்
* 2008 - சைமன் டொனாட்சன்
* 2006 - ராபர்ட் லாங்லாண்ட்ஸ்
* 2004 - மைக்கேல் க்ரோமேங்
* 2002 - யாக்கோவ் ஜி.சினாய்
* 2000 - எட்வர்ட் விப்டன்
* 1998 - ஜான் எச். கான்வே
* 1996 - ஜோசப் பி கெல்லர்
* 1994 - யூரி ஐ மானின்

மேற்கோள்கள்
-----------

1. ↑  Observer Online, April 2004.
2. ↑  "The Frederic Esser Nemmers Prize in Mathematics". Northwestern University. 2013-04-27 அன்று பார்க்கப்பட்டது.
**சுப்பிரமணியம் சுகிர்தராஜன்** (டிசம்பர் 12, 1969 - சனவரி 24, 2006) இலங்கைத் தமிழ் ஊடகவியலாளர். **எஸ்.எஸ்.ஆர்** என அழைக்கப்பட்டவர். சுடர் ஒளி பத்திரிகையில் ஊடகவியலாளராகப் பணியாற்றி வந்தவர். ஈழப் போர்க் காலத்தில் இவர் திருக்கோணமலையில் வைத்து சுட்டுக் கொல்லப்பட்டார்.

| * பா
* உ
* தொ
மனித உரிமைகள்**இலங்கையில் கொலை செய்யப்பட்ட ஊடகவியலாளர்கள்** |
| --- |
| ஐயாத்துரை நடேசன் • பலனதராஜா ஐயர் • கே. எஸ். ராஜா • மயில்வாகனம் நிமலராஜன் • ரிச்சர்ட் டி சொய்சா • தேவிஸ் குருகே • தர்மரத்தினம் சிவராம் • ரேலங்கி செல்வராஜா • நடராஜா அற்புதராஜா • ஐ. சண்முகலிங்கம் • சுப்பிரமணியம் சுகிர்தராஜன் • சின்னத்தம்பி சிவமகாராஜா • சந்திரபோஸ் சுதாகரன் • சம்பத் லக்மால் சில்வா • லசந்த விக்கிரமதுங்க • செல்வராஜா ரஜீவர்மன் |

ஊடகவியலாளராக வாழ்க்கை
---------------------

திருகோணமலை நகரின் போர்ச் சூழலில் இருந்து பல செய்தி நிறுவனங்களுக்கு செய்திகளை வழங்கி வந்தார். சுடரொளி, உதயன் ஆகிய பத்திரிகைகளின் திருகோணமலை நிருபராகக் கடமையாற்றிய சுகிர்தராஜன் வீரகேசரி, மெற்றா நியூஸ் ஆகியவற்றில் அரசியல் கட்டுரைகள் எழுதிவந்தார். வீரகேசரியில் எஸ்.எஸ்.ஆர், மனோ, ரஹ்மான் ஆகிய பெயர்களிலும் மெற்றா நியூசில் ஈழவன் என்ற பெயரிலும் துணிச்சலுடன் அரசியல் விடயங்களை வெளிச்சப்படுத்தி எழுதி வந்தார்.

வாழ்க்கைக் குறிப்பு
-------------------

சுகிர்தராஜன் மட்டக்களப்புக் குருமண்வெளியில் பிறந்தார். தந்தையார் சுப்பிரமணியம். தாயார் அருள் ஞானம்மா. இவர் தனது ஆரம்பக் கல்வியை மட்டக்களப்பு குருமண்வெளி சிவசக்தி வித்தியாலயத்திலும் உயர்கல்வியை மட்டக்களப்பு இந்துக் கல்லூரி மற்றும் மட்டக்களப்பு மத்திய கல்லூரி என்பவற்றிலும் பயின்றார்.

பாண்டிருப்பு **கதிர்ப்பு** கலை இலக்கிய வட்டத்தின் தாபகத் தலைவரான இவர் 1997 இல் இலங்கைத் துறைமுக அதிகார சபையில் எழுத்தராகப் பணியில் சேர்ந்தார்.

படுகொலை
-------

2006 சனவரி 24 இல் சுகிர்தராஜன் திருகோணமலையில் ஆளுநர் செயலகத்திற்கு அருகாமையில் வைத்து சுட்டுக் கொல்லப்பட்டார். ஐந்து மாணவர்கள் படுகொலை தொடர்பிலான ஆதாரங்களை நிழல்படங்களாக இவர் முன்னர் வெளியிட்டிருந்தார். கொலை செய்யப்படுவதற்கு முதல் நாள் அரசு சார்பு ஈழ மக்கள் ஜனநாயகக் கட்சியினர் திருகோணமலையில் மேற்கொண்ட நடவடிக்கைகள் அடங்கிய தகவல்களை இவர் சுடரொளியில் வெளியிட்டிருந்தார். இப்படுகொலை குறித்து எவ்வித விசாரணைகளும் இடம்பெறவில்லை.

திருமணமான இவருக்கு இரண்டு பிள்ளைகள் இருந்தனர்.

மேற்கோள்கள்
-----------

1. ↑  "Tamil journalist shot dead in Trincomalee". *தமிழ்நெட்*. 24 சனவரி 2006. .
2. ↑  "Black January And Counter Moves By The Government". *த சண்டே லீடர்*. 29 சனவரி 2012. Archived from the original on 2020-02-14. .
3. ↑  "Subramaniyam Sugitharajah". Committee to Protect Journalists.
4. ↑  Perera, Jehan (30 சனவரி 2012). "No problem solving without first accepting problems do exist". *The Island, Sri Lanka*. Archived from the original on 2018-09-30. .
5. ↑  "Tamil journalist gunned down in Trincomalee after covering paramilitary abuses". எல்லைகளற்ற செய்தியாளர்கள். 24 சனவரி 2006. 2016-03-04 அன்று மூலம் பரணிடப்பட்டது. 2014-11-20 அன்று பார்க்கப்பட்டது.
6. ↑  பத்திரிகையாளர் சுகிர்தராஜன் கொல்லப்பட்டு இன்றுடன் நான்கு வருடங்கள்
[*தொடர்பிழந்த இணைப்பு*]
7. ↑  "Journalists & Media Staff Casualties 2006". News Safety. 2007-06-25. Archived from the original on 2007-05-04.. பார்த்த நாள்: 2007-06-25.

* சுப்பிரமணியம் சுகிர்தராஜனின் 31 ஆம் நாள் நினைவுமலர்.
**இடஞ்சுழி** (Anticlockwise) என்பது கடிகாரத்தின் முட்கள் சுழலும் திசைக்கு எதிரான திசையில் சுழல்வதாகும். மாறாக கடிகாரத்தின் முட்கள் சுழலும் திசையில் சுழல்வது **வலஞ்சுழி** (Clockwise ) யாகும். சாதாரண தராசில் வலஞ்சுழி **சுழல்திறனும்** (Moment ) இடஞ்சுழி சுழல்திறனும் சமமாகும்.

வலஞ்சுழி திசை
இடஞ்சுழி திசை

வரலாறு
------

ஒரு சுழற்சியின் இயக்கம் இடஞ்சுழியா அல்லது வலஞ்சுழியா எனக் கூறுவதற்கு, முதலில் இந்த சுழற்சியை காண்பவர் எந்த சமதள பரப்பில் இருந்து அதை காண்கிறார் என்று கூற வேண்டும். உதாரணதிற்கு வடக்கு துருவத்திலிருந்து கவனித்தால், பூமி வலஞ்சுழி திசையில் சுற்றுவதுப் போல தோன்றும், கிழக்கு துருவத்திலிருந்துப் பார்த்தால் இடஞ்சுழி திசை போல் தோன்றும்.

வழக்கமாக கடிகாரங்களிலுள்ள கைகள் வலஞ்சுழி திசையில் சுற்றும். இதற்கு காரணம், சூரிய கடிகாரம் மட்டமான தரையில் வைத்தால் அப்படித்தான் இயங்கும். கடிகாரங்களை முதன் முதலில் வடிவமைததவர்கள் வடக்கு துருவத்தில் வாழும் மக்கள். அங்கு, பூமி வலஞ்சுழி திசையில் சுற்றுவதால், சூரியனின் ஒளிக்கு ஏற்ப அதன் நிழலும் வலஞ்சுழி திசையில் சுற்றும். சூரிய கடிகாரத்தை மையமாக கொண்டு கடிகாரங்கள் வடிவமைத்ததால்தான், கடிகாரத்திலுள்ள கைகளும் வலஞ்சுழி திசையில் சுற்றுகின்றன.

அன்றாட வாழ்வில்
---------------

அன்றாட வாழ்வில் பயன்படுத்தப்படும் பொருட்களான, திருகாணி, புட்டி மூடிகள் மற்றும் ஜாடி மூடிகள் இந்த சுழி திசையை கொண்டுள்ளது. பொதுவாக வலஞ்சுழி திசையில் திருகினால் இருக்கமாகும், மாறாக இடஞ்சுழி திசையில் திருகினால் திறக்கும். இப்படி அமையப் பெற்றதின் காரணம், வலது கை பழக்கமுடையவர்களுக்கு எளிதாக ஆனால், சில பயன்பாட்டிற்காக எதிர்மறையாகவும் அமைந்திருக்கும்.

கணிதத்தில்
----------

கணிதத்தில் ஒரு முக்கியமான பிரிவு, கோணவியல் (trigonometry). சமதளப் பரப்பில் கோணங்களை அளவிட இடஞ்சுழி திசையையே வழக்கமாக பயன்படுத்துவார்கள்.

விளையாட்டில்
------------

அடிபந்தாட்டம் விளயாட்டில், மட்டையாடுபவர் ஓட்டம் எடுக்கையில் அடித்தளங்களை நோக்கி, இடஞ்சுழி திசையில் ஓடுவார்கள்.

அறிவியலில்
----------

எலக்ட்ரான்கள் தற்சுழற்சிப் பெற்று இருக்கின்றன. இவைகளின் சுழல் உந்தம், ±½ என்று கொடுக்கப்படுகிறது. இது அவைகள் வலஞ்சுழியாக சுழல்கிறதா அல்லது இடஞ்சுழியாகச் சுழல்கிறதா என்பதனைப் பொறுத்து இருக்கிறது. இதேபோல் காந்த ஒத்ததிர்வு படிமயியலில் (MRI) கருத்துகள்களின் தற்சுழற்சி கவனமாகக் கருத்தில் கொள்ளப்படுகிறது.
**சுப்பையா நல்லமுத்து** என்பவர் மேற்குத் தொடர்ச்சி மலையில் வாழும் அரிய வகை உயிரினங்களைப் பற்றி ஒரு டாக்குமெண்டரி படம் எடுத்து தேசிய விருது பெற்றவர். காட்டு விலங்குகளைப் படம் பிடித்து ஆவணப்படங்களை உருவாக்கி வருகிறார். மங்கள்யான் திட்ட இயக்குநர் சுப்பையா அருணன் என்பவரின் உடன்பிறந்தவர்.

ஒளிப்பதிவாளராக
--------------

ஒளிப்பதிவில் வல்லவரான சுப்பையா நல்லமுத்து வள்ளியூரைச் சேர்ந்தவர். 1986 இல் சென்னைத் திரைப்படக் கல்லூரியில் ஒளிப் பதிவுக் கலையைப் பயின்றார். இஸ்ரோ ராக்கட் ஏவுதளமான சிறீஅரிகோட்டாவில் ஒளிப் பதிவாளராகச் சேர்ந்தார். அங்கு ராக்கட்டுகளைப் படம் பிடிக்கும் பணியைச் செய்தார். சில திரைப் படங்களிலும் ஒளிப் பதிவாளராகப் பணி புரிந்தார்.

தொலைகாட்சித் தொடர்கள்
---------------------

வன விலங்குகள் பற்றிய டாக்குமென்டரித் தொடரை ’லிவிங் ஆன் தி எட்ஜ்’ என்னும் பெயரில் தூர்தர்சன் தொலைக் காட்சிக்குத் தயாரித்துக் கொடுத்தார். இதற்கு இலண்டனில் வழங்கப்படும் கிரீன் ஆஸ்கர் விருது இவருக்குக் கிடைத்தது. டிஸ்கவரி, அனிமல் பிளானட், நேசனல் ஜியாகிரபிக் போன்ற ஊடகங்களுக்காக அவர்கள் தேவைக்கான பணித் திட்டங்களைச் செய்து கொடுத்தார்.

ஆவணப்படங்கள்
------------

கிரே பிலிம்ஸ் என்னும் நிறுவனத்தை சொந்த முயற்சியில் தோற்றுவித்து டாக்குமெண்டரி படங்களை உருவாக்கினார்.
’டைகர் டைனாஸ்டி’ என்னும் ஆவணப்பட உருவாக்கத்திற்காக இவருக்கு ஒரு விருது கிடைத்தது. எட்டு ஆண்டுகளாக ஒரு புலிக் குடும்பத்தைப் படம் பிடிப்பதில் தொடர்ந்து முயன்று வருகிறார்.

மேற்கோள்கள்
-----------

* 
* 
* 
*

வெளியிணைப்புகள்
---------------

இணையத் திரைப்பட தரவுத்தளத்தில் சுப்பையா நல்லமுத்து
**கிருயெல்லா** அல்லது **க்ருயெல்லா** (ஆங்கில மொழி: *Cruella*) என்பது 2021 ஆம் ஆண்டு திரைக்கு வந்த அமெரிக்க நாட்டு குற்றவியல் நகைச்சுவைத் திரைப்படம் ஆகும். இது 'டோடி சிமித்' என்பவர் எழுத்தில் 1956 ஆம் ஆண்டு வெளியான புதின கதையான தி ஹண்ட்ரெட் அண்ட் ஒன் டால்மேஷனின் தோன்றியா 'கிருயெல்லா டே வில்' என்ற கதாபாத்திரத்தை அடிப்படையாகக் கொண்டு உருவாக்கப்பட்டுள்ளது. இந்த திரைப்படத்தை வால்ட் டிஸ்னி பிக்சர்ஸ், மார்க் பிளாட் புரொடக்ஷன்ஸ் மற்றும் கன் பிலிம்ஸ் நிறுவனங்கள் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.

இப்படமானது கிரேக் கில்லெஸ்பி என்பவர் இயக்கத்தில், டானா பாக்சு மற்றும் டோனி மெக்னமாரா ஆகியோரின் திரைக்கதையில் அலின் பிரோஷ் மெக்கென்னா, கெல்லி மார்செல் மற்றும் இசுடீவ் ஜிஸிஸ் கதையில் உருவாக்கப்பட்டுளள்து. எம்மா ஸ்டோன் என்பவர் என்ற முதன்மை கதாபாத்திரத்தில் நடிக்க இவருடன் எம்மா தாம்சன், ஜோயல் ஃப்ரை, பால் வால்டர் ஹவுசர், எமிலி பீச்சாம், கிர்பி ஹோவெல் பாப்டிஸ்ட், மார்க் ஸ்ட்ரோங் போன்ற பலர் நடித்துள்ளார்கள். இந்த திரைப்படமானது 1970 ஆம் ஆண்டு லண்டனில் நடப்பது போன்று சித்தரிக்கப்பட்டுள்ளது. இது எஸ்டெல்லா மில்லர் என்பவரையும் அவரது கனவான ஆடை வடிவமைப்பு பற்றியும் சொல்லப்படுகின்றது. இவர் எப்படி எதனால் 'கிருயெல்லா டே வில்' என அழைக்கப்பட்டு ஒரு பிரபல ஆடை வடிவமைப்பாளராக மாற வழிவகுக்குகின்றது என்பது தான் கதை.

கிருயெல்லா படம் லாஸ் ஏஞ்சல்ஸில் 18 மே 2021 அன்று திரையிடப்பட்டது, கோவிட்-19 பெருந்தொற்று நோய் தொடங்கிய பிறகு வெளியாகும் திரைப்படம் என்பதனால் பலரின் கவனம் இப்படம் மீது இருந்தது, அதனால் பெரிய சிவப்பு கம்பள நிகழ்வு மூலம் அமெரிக்காவில் உள்ள திரையரங்குகளிலும் மற்றும் மே 28 அன்று டிஸ்னி+ ஓடிடி தளத்திலும் வெளியானது. இந்த படம் விமர்சகர்களிடமிருந்து கலவையான நேர்மறை விமர்சனங்களை பெற்று உலகளவில் $224 மில்லியனுக்கும் அதிகமாக வசூலித்துள்ளது, இது 2021 ஆம் ஆண்டின் அதிக வசூல் செய்த ஏழாவது படமாக அமைந்தது. இந்த படம் இந்தியாவில் ஆகஸ்ட் 27 இல் தமிழ், தெலுங்கு, ஹிந்தி மற்றும் ஆங்கில மொழிகளில் டிஸ்னி+ ஹாட் ஸ்டார் என்ற ஓடிடி தளத்தில் வெளியானது.

மேற்கோள்கள்
-----------

1. ↑  Mendelson, Scott (May 29, 2021). "Box Office: 'Cruella' Nabs Non-Fabulous $7.7 Million Friday". *Forbes*. .
2. ↑  Bahr, Lindsey (May 28, 2021). "In a Punk 'Cruella,' Dogs Play Second Fiddle to the Designs". *NBC News*. .
3. ↑  Radish, Christina (May 3, 2021). "'Cruella' Costume Designer Jenny Beavan Explains How She Made Pre-Dalmatian Fashion for the Disney Prequel". *Collider*. May 25, 2021 அன்று மூலதளத்திலிருந்து பரணிடப்பட்டது எடுக்கப்பட்டது. May 25, 2021 அன்று பார்க்கப்பட்டது.
4. ↑  "Cruella". *Writers Guild of America West*. January 25, 2021. February 12, 2021 அன்று மூலதளத்திலிருந்து பரணிடப்பட்டது எடுக்கப்பட்டது. February 9, 2021 அன்று பார்க்கப்பட்டது.
5. ↑  Navarro, Melanie (2021-07-03). "Villains as our new heroes: Review on Disney's "Cruella"". *The Statesman* (ஆங்கிலம்). 2021-07-29 அன்று பார்க்கப்பட்டது.
6. ↑  "When Will Cruella Release On OTT In India? Here Are All The Details Of This Film". *www.republicworld.com* (ஆங்கிலம்).

வெளி இணைப்புகள்
---------------

* இணையதள திரைப்பட தரவுத்தளத்தில் *கிருயெல்லா*
**கிருஷ்ண கோபால் சக்சேனா** (*Krishna Gopal Saxena*)(1912-2003) என்பவர் ஓர் இந்திய ஓமியோபதி மருத்துவர் ஆவார்.

இளமை & கல்வி
------------

சக்சேனா 1912 ஆம் ஆண்டு செப்டம்பர் 25ஆம் தேதி தில்லியில் பிறந்தார். கராச்சி மற்றும் அம்பாலாவில் தனது பள்ளிப்படிப்பை முடித்தார். கல்கத்தா ஓமியோபதி மருத்துவக் கல்லூரியில் ஓமியோபதி மருத்துவத்தில் பட்டம் பெற்றார்.

மருத்துவ பணி
------------

1952-ல் இந்திய அரசால் அமைக்கப்பட்ட ஓமியோபதி குறிப்புக் குழுவின் முதல் கெளரவ ஆலோசகராக சக்சேனா இருந்தார்.  இந்தியாவின் முதல் குடியரசுத் தலைவரான இராசேந்திர பிரசாத்தின் கௌரவ மருத்துவராகவும் பணியாற்றினார். 1994 முதல் 1999 வரை தில்லி அரசாங்கத்தின் ஓமியோபதி ஆலோசனைக் குழுவின் தலைவராக இருந்தார். சக்சேனா என். சி. சக்ரவர்த்தி நினைவு தேசிய விருதை வென்றவர் ஆவார். அனைத்துலக ஓமியோபதி மாநாட்டின் கௌரவத் தலைவர் விருதினையும் பெற்றவர் ஆவார். 1969-ல் இந்திய அரசாங்கத்தால் இவரது மருத்துவ பங்களிப்புகளுக்காக நான்காவது மிக உயர்ந்த இந்தியக் குடிமகன் விருதான பத்மசிறீ விருது வழங்கப்பட்டது.

இறப்பு
------

மனைவி சகுந்தலா தேவியுடன் வாழ்ந்த, சக்சேனா 2003 அக்டோபரில் இறந்தார்.

மேலும் பார்க்கவும்
------------------

* ஓமியோபதி

மேற்கோள்கள்
-----------

1. 1 2 3 4 5 6  "Homoeopathe International". *Homoeopathe International*. 2004. 12 May 2015 அன்று பார்க்கப்பட்டது.
2. ↑  "Padma Awards Directory (1954-2013)" (PDF). *Ministry of Home Affairs, India*. 2015. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
3. ↑  "Padma Shri Awardees Doctors Forum". *Padma Shri Awardees Doctors Forum*. 2015. 22 August 2015 அன்று மூலம் பரணிடப்பட்டது. 12 May 2015 அன்று பார்க்கப்பட்டது.
**முதலாம் குவாகா** என்றும் அழைக்கப்படும் **கோவிந்த-ராஜா** (Govindaraja I) (ஆட்சி சுமார் 809-836 பொ.ச. ), சாகம்பரி சௌகான் வம்சத்தைச் சேர்ந்த ஒரு இந்திய மன்னராவார். கூர்ஜர-பிரதிகார பேரரசர் இரண்டாம் நாகபட்டனின் ஆட்சியாளராக வடமேற்கு இந்தியாவில் உள்ள இன்றைய இராஜஸ்தானின் சில பகுதிகளை இவர் ஆட்சி செய்தார்.

வரலாறு
------

சாகம்பரி அரசர் மூன்றாம் பிருத்விராஜனின் (வழக்கமான நாட்டுப்புற புராணங்களில் பிருத்திவிராச் சௌகான் என்று அழைக்கப்படுகிறார்) வாழ்க்கையைப் பற்றிய ஒரு புகழ்ச்சியான சமசுகிருத காவியமான "பிருத்விராஜ விஜய"த்தின் கூற்றுப்படி, கோவிந்த ராஜா, சாகம்பரி அரசர் முதலாம் துர்லபராஜாவின் மகனும் வாரிசுமாவார். இருப்பினும், பிஜோலியா மற்றும் ஹர்ஷநாத் கோயில் கல்வெட்டுகள் துர்லபராஜாவின் வாரிசுக்கு "குவாகா" என்று பெயரிடுகின்றன. இது "கோவிந்தா" என்ற பெயரின் வடமொழி மாறுபாடாகத் தோன்றுகிறது. 

ஹர்ஷநாத் கல்வெட்டு, கோவிந்தன், பிரதிகார பேரரசர் இரண்டாம் நாகபட்டாவுடன் அடையாளம் காணப்பட்ட நாகவலோக மன்னரின் ஆட்சியாளராக இருந்ததாகக் கூறுகிறது. மேலும் இவர் ஒரு போர்வீரராக புகழ் பெற்றார் என்றும் கூறுகிறது. ஆனால் எந்த குறிப்பிட்ட போர்களையும் குறிப்பிடவில்லை.

வம்சத்தின் குலதெய்வத்திற்கு அர்ப்பணிக்கப்பட்ட ஹர்ஷநாத கோயிலின் கட்டுமானம் கோவிந்தனால் ஆரம்பிக்கப்பட்டிருக்கலாம். இருப்பினும் அது இவரது வாரிசுகளின் ஆட்சியின் போது மட்டுமே அதன் முழு வடிவத்தை அடைந்தது.  கோவிந்தனுக்குப் பிறகு இவரது மகன் இரண்டாம் சந்திரராஜா ஆட்சிக்கு வந்தார்.

சான்றுகள்
---------

1. ↑  R. B. Singh 1964, ப. 55.
2. ↑  R. B. Singh 1964, ப. 94.
3. 1 2  Dasharatha Sharma 1959, ப. 26.
4. ↑  R. B. Singh 1964, ப. 95.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
இந்திய அஞ்சல் தலையில் சி. கேசவன்
**சி. கேசவன்** (23 மே 1891 - 7 சூலை 1969) என்பவர் இந்திய விடுதலைப் போராட்ட வீரர், சமூக சீர்திருத்தவாதி, மற்றும் நாராயணகுரு வின் சீடர் ஆவார். திருவாங்கூர் - கொச்சி சமஸ்தானத்தின் முதலமைச்சராக 1950-52 ஆண்டுகளில் இருந்தவர்.

திருவாங்கூர் மாநிலத்தில் கொல்லம் அருகில் மையநாடு என்ற சிற்றுரில் ஈழவப் பெற்றோருக்குப் பிறந்தார். சிறீ நாராயண தர்ம பரிபாலனம் என்ற அமைப்பைத் தோற்றுவித்த பத்மநாபன் பல்பு என்பவரின் சமூக நலன் செயல்பாடுகள் இவருடைய கவனத்தை ஈர்த்தன. சி. கேசவன் பின் தங்கியிருந்த ஈழவ மக்களின் சமூகப் பொருளாதார நிலை மேம்படுவதற்கு 
செயல்பட்டார். இந்து மதத்தை விட்டு விலக விரும்பினார். நாத்திகராகவும் விளங்கினார்.

தனது தன் வரலாற்றை இரண்டு தொகுதிகளாக எழுதி வெளியிட்டார். மூன்றாம் தொகுதி எழுதி முடிக்க இயலாமல் இறந்து விட்டார். இவர் நினைவைப் போற்றும் வகையில் கொல்லம் நகராட்சிக் கூடம் ஒன்றுக்கு இவர் பெயரைச் சூட்டினார்கள்.

மேற்கோள்
--------


1. ↑  Kumar, Udaya (2009). "Subjects of New Lives". in Ray, Bharati. *Different Types of History*. Pearson Education India. பக். 322–323. பன்னாட்டுத் தரப்புத்தக எண்:9788131718186. .
அரூரில் இருந்து தீர்த்தகிரியின் தோற்றம்
**தீர்த்தகிரிப் புராணம்**  என்னும் நூல் 16 ஆம் நூற்றாண்டில் வாழ்ந்த சைவ எல்லப்ப நாவலரால் பாடப்பட்ட புராணங்களில் ஒன்று. இந்நூல் சிறப்புப் பாயிரம், சாற்றுக்கவி, பாயிரம் நீங்களாக நானூற்று முப்பத்திரண்டு பாடல்களைக் கொண்டுள்ளது. தீர்த்தகிரி என்பது தருமபுரி மாவட்டம் அரூர் அருகே உள்ள தீர்த்தமலை ஆகும் இந்த மலையில்  தீர்த்தகிரிசுவரர் கோயில் உள்ளது.

பதிப்பியல்
----------

இந்நூலின் முதல் பதிப்பானது 1870 இல் வெளியானது, 1922 இல் இரண்டாம் பதிப்பு வெளிவந்தது. 1948 இல் இந்நூலுக்கு *புரசை சபாபதி முதலியாரால்* பொழிப்புரை எழுதப்பட்டது. நூலின் மூன்றாம் பதிப்பு 1990 இல் *பேராசிரியர் தி. கோவிந்தனின்* குறிப்புரையுடன் வெளிவந்தது.

பிற விவரங்கள்
-------------

நூலில் 445 பாடல்கள் உள்ளன. அவை 14 சருக்கங்களாக அமைக்கப்பட்டுள்ளன. 

1. பாயிரம்
2. தாண்டக வனம்
3. பருப்பதம்
4. திருநாமம்
5. சுவேத கேது

என்னும் சருக்கங்கள் நீங்கலாக மற்ற 9 சருக்கங்கள் தீர்த்தங்களின் பெயரைக் கொண்டுள்ளன.

1. வசிட்ட தீர்த்தம்,
2. அகத்திய தீர்த்தம்,
3. உமை தீர்த்தம்,
4. இந்திர தீர்த்தம்,
5. இயம தீர்த்தம்,
6. வருண தீர்த்தம்,
7. கந்த தீர்த்தம்,
8. அக்கினி தீர்த்தம்,
9. இராம தீர்த்தம்,

இதனால் இந்த ஊரைத் தீர்த்தகிரி என்றனர். இந்தத் தீர்த்தங்களில் நீராடுவதால் விளையும் பயன்கள் எனச் சில கூறப்பட்டுள்ளன.

##### நூலின் பாடல் - எடுத்துக்காட்டு

உயிரின் ஊடு ஒளித்து இருப்பைப் புரியப் பாலில் வெண்ணெய் போல்
தயிரின் ஊடு நின்ற தன்மை தாபதற்கு நீ
வெயிலின் ஊடு புனல் பரந்து வெயிலின் ஊடு புலர்தல் போல்
மயல் அறாத சகலமும் உன்னிடத்தில் வந்து மாயுமே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 163.
2. ↑  தீர்த்தமலைத் திருக்கோயில் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 77.
3. ↑  பொருள் நோக்கில் சொற்பிரிப்பு செய்யப்பட்டுள்ளது